ശശി തരൂര് കഴുത ഉടന് പാര്ട്ടിയില് നിന്നും പുറത്താക്കണം, വിവാദ പരാമര്ശവുമായി തെലുങ്കാന കോണ്ഗ്രസ്സ് നേതാവ് ശശി തരൂര് എം പി ക്കെതിരെ കടുത്ത വിമര്ശനവുമായി കോണ്ഗ്രസ്സ് തെലുങ്കാന നേതാവ് രേവന്ത റെഡ്ഡി. മുന്കൂട്ടി അറിയിക്കാതെയുള്ള എം പി യുടെ ഹൈദരാബാദ് സന്ദര്ശനത്തെക്കുറിച്ചുള്ള പ്രതികരണത്തിലാണ് സഭ്യമല്ലാത്ത രീതിയില് തെലുങ്കാന പ്രദേശ് കോണ്ഗ്രസ് കമ്മിറ്റയുടെ നേതാവ് കൂടിയായ രേവന്ത പ്രതികരണം നടത്തിയത്. തെലുങ്കാന ഐ ടി മന്ത്രി കെ ടി രാമ റാവുവിനെ പ്രശംസിച്ചുള്ള ശശി തരൂരിന്റെ ട്വീറ്റ് ആണ് രേവന്തിനെ ചൊടിപ്പിച്ചത്. രാമ റാവുവിനും, ശശി തരൂരിനും ഇംഗ്ലീഷ് നന്നായി അറിയാം എന്ന് കരുതി അവര് ജ്ഞാനികളാണ് എന്ന് കരുതരുത്. തരൂര് ഒരു കഴുതയാണ്, പാര്ട്ടിക്ക് ബാധ്യതയാ ഒരു എം പിയാണ് തരൂര്, അയാളെ പാര്ട്ടി ഉടന് പുറത്താക്കുമെന്നാണ് വിശ്വസിക്കുന്നത് രേവന്ത മാധ്യമപ്രവര്ത്തകരോട് പറഞ്ഞു. ഐടി മന്ത്രിയെ പ്രശംസിച്ച അദ്ദേഹം ഇവിടുത്തെ അവസ്ഥയെക്കുറിച്ചും അറിയണം. ആ കഴുതയെ ടാഗ് ചെയ്തിരിക്കണം ട്വീറ്റില്. ഇരുവരും പരസ്പരം ഇംഗ്ലീഷില് സംസാരിക്കുകയാണെങ്കില്, അത് ഇവിടെ ഒരു മാറ്റവും കൊണ്ടുവരില്ല, രേവന്ത കൂട്ടിച്ചേര്ത്തു. സൈദാബാദ് പീഡനകേസില് രാമ റാവുവിനെ പിന്തുണച്ച് ശശി തരൂര് ട്വീറ്റ് ചെയ്തിരുന്നു. ഇതാണ് തെലുങ്കാനയിലെ കോണ്ഗ്രസ്സ് നേതാവിനെ ചൊടിപ്പിച്ചത്. Tags: donkey featured news revanth reddy Shashi Tharoor tpcc